חפצים חדים (מיני-סדרה)

חפצים חדים (באנגלית: Sharp Objects) היא מיני-סדרה אמריקאית מסוגת מותחן פסיכולוגי המבוססת על ספרה של גיליאן פלין באותו השם ששודרה לראשונה ב-8 ביולי 2018 ב-HBO. הסדרה בוימה על ידי הבמאי ז'אן-מארק ואלה ומככבים בה איימי אדמס, פטרישיה קלרקסון, כריס מסינה, אלייזה סנקלן, מאט קרייבן, הנרי צ'רני, טיילור ג'ון סמית', מדיסון דבנפורט, מיגל סנדובאל, ויל צ'ייס, ג'קסון הרסט, סופיה ליליס, לולו וילסון ואליזבת פרקינס. הסדרה עוסקת בקמיל פריקר, כתבת פלילים שנושאת טראומות מעברה, וחוזרת לעיר הולדתה על מנת לחקור את רציחתן של שתי נערות צעירות. הסדרה זכתה לביקורות חיוביות, שרבות מהן שיבחו את הוויזואליות שלה, את האווירה האפלה, את הבימוי ואת המשחק, במיוחד את ביצועיהן של אדמס, קלרקסון וסנקלן. קלרקסון זכתה על ביצועיה בפרס גלובוס הזהב בקטגוריית "שחקנית המשנה הטובה ביותר - סדרה, מיני-סדרה או סרט טלוויזיה", ואדמס הייתה מועמדת לפרס גלובוס הזהב בקטגוריית "השחקנית הטובה ביותר - מיני-סדרה או סרט טלוויזיה". קמיל פריקר היא כתבת פלילים הנושאת צלקות וטראומות כתוצאה מילדותה הקשה, שבמהלכה אחותה מריאן מתה כששתיהן היו קטנות. עברה המורכב צף ועולה כאשר היא נשלחת לעיר הולדתה, וינד גאפ, על מנת לסקר את חקירת הרצח של שתי נערות צעירות. בזמן שהיא מנסה להרכיב את הפאזל הפסיכולוגי מעברה ולהתמודד עם השדים האישיים שלה, קמיל נשאבת לתוך חקירת הרצח ומנסה לגלות את הסודות שהעיירה - ואפילו משפחתה שלה - מסתירה. איימי אדמס - קמיל פריקר, כתבת פלילים אלכוהוליסטית ששוחררה לאחרונה ממוסד פסיכיאטרי. סופיה ליליס מגלמת את דמותה של קמיל הצעירה. פטרישיה קלרקסון - אדורה קרלין, אמם חולת השליטה והתובענית של קמיל ואמה. כריס מסינה - בלש ריצ'רד ויליס, בלש שהגיע מקנזס סיטי על מנת לעזור למשטרה המקומית לחקור את הרציחות. אלייזה סנקלן - אמה קרלין, בתם של אדורה ואלן, ואחותה למחצה של קמיל. מאט קרייבן - ביל ויקרי, פקד משטרת וינד גאפ. הנרי צ'רני - אלן קרלין, בעלה של אדורה, אביהן של מריאן ואמה ואביה החורג של קמיל. טיילור ג'ון סמית' - ג'ון קין, אחיה של קורבן הרצח השני, נטלי קין. מדיסון דאבנפורט - אשלי וילר, בת זוגו של ג'ון. מיגל סנדובאל - פרנק קארי, עורך העיתון St. Louis Chronicle ומעבידהּ של קמיל, ששולח אותה לסקר את חקירות הרצח בווינד גאפ ולהתמודד עם הבעיות שהשאירה מאחוריה. ויל צ'ייס - בוב נאש, אביה של קורבן הרצח הראשון, אן נאש. ג'קסון הרסט - קירק לייסי, מורה בבית הספר המקומי. אוון קסטלו מגלם את דמותו של קירק הצעיר. לולו וילסון - מריאן קרלין, בתם הבכורה של אדורה ואלן, אחותה של אמה, ואחותה החורגת של קמיל; שמתה בהיותן ילדות. אליזבת פרקינס - ג'קי או'ניל, הרכלנית המקומית בווינד גאפ וחברה קרובה של משפחת קרלין. דייוויד סאליבן - כריס, חברה הוותיק של קמיל ובעל הבר שאליו קמיל הולכת לעיתים קרובות בווינד גאפ. ויולט ברינסון - קלסי אפריל ברינסון - ג'ודס ברברה איב האריס - איילין, אשתו של פרנק וחברתה של קמיל. אמילי ינסי - גיילה, מנהלת משק הבית של אדורה ואלן. סידני סוויני - אליס, נערה ושותפתה לחדר של קמיל במוסד הפסיכיאטרי. ג'סיקה טרסקה - נטלי קין בת' ברודריק - אנני ב. קתרין קרלן - דיאנה לורטה פוקס - מליסה אהרון הולידיי - דיימון לונדון ואנובן - אמנדה נאש ראיין ג'יימס נלסון - נולאן ג'ניפר אספן - ג'יין קין, אמם של ג'ון ונטלי קין. רנדי אוגלסבי - כומר בטסי בייקר - ג'וסלין ויקרי קודי סאליבן - ניית'ן גונאר קולר - בובי נאש גראסי פרוויט - טיפאני נאש דייזי גרסיה - מלצרית בבר רייגן פסטרנק - קייטי לייסי לורן ספטמבר - אנג'י ג'ין וילפיק - גרטשן אריקה קרוץ - ליסה גאי בויד - קלייד קול דומן - נער צעיר סאני שה - קופאית קיגן ברון - אן נאש בשנת 2008, דווח כי הרומן "חפצים חדים" נמצא בפיתוח על ידי חברת ההפקה הצרפתית "Pathé", תחת בימויה של הבמאי אנדריאה ארנולד. עד 2012, נמסר כי הרומן יעובד באופן אופציונלי על ידי "Alliance Films", תחת הפקתו של ג'ייסון בלאם. לאחר מכן, מרטי נוקסון ניגשה לבלאם עם חזונה לעבד את הספר לסדרה בת שמונה פרקים. ב-8 ביולי 2014, הוכרז שחברות ההפקה "אנטרטיינמנט ואן" ובלאמהאוס הפקות יפתחו ויפיקו סדרת דרמה המבוססת על הספר, ושמרטי נוקסון תשמש כשואוראנרית, תסריטאית ומפיקה בפועל, בזמן שז'אן-מארק ואלה ישמש כבמאי ומפיק בפועל. ב-1 באפריל 2016, הוכרז שרשת "HBO" הזמינה את ההפקה בתור מיני-סדרה בת שמונה פרקים. ב-15 במאי 2018, הוכרז שבכורת הסדרה תתקיים ב-8 ביולי 2018. ב-25 ביולי 2018 אישרה נשיאת התוכן של "HBO", קייסי בלויס, שבניגוד לסדרה אחרת שנמצאת ברשותה של הרשת, "שקרים קטנים גדולים", שעלתה במקור כמיני-סדרה לפני שחודשה לעונה שנייה, "חפצים חדים" לא תחודש לעונה נוספת. ב-19 בפברואר 2016, דיווח מגזין "וראייטי" כי איימי אדמס הצטרפה לפרויקט בתור השחקנית הראשית. בחודש מרץ 2017, הוכרז שפטרישיה קלרקסון, אלייזה סנקלן, אליזבת פרקינס, מדיסון דבנפורט, כריס מסינה, מאט קרייבן, וטיילור ג'ון סמית' לוהקו לצוות השחקנים הראשי. בנוסף נודע שוויל צ'ייס, ג'קסון הרסט וג'ניפר אספן הצטרפו לצוות השחקנים. ב-22 במאי 2017, הוכרז שדייוויד סאליבן, רייגן פסטרנק, סידני סוויני, הילרי וורד וסופיה ליליס לוהקו לצוות השחקנים. הצילומים החלו ב-6 במרץ 2017, והתרחשו בארנסוויל שבג'ורג'יה; ובלוס אנג'לס, בעמק רדווד, בסנטה קלריטה, ובמנדוצ'ינו, כולן בקליפורניה. עם הזמן נודע כי על הסט של הסדרה היו מהומות לא מעטות. המפיקה נוקסון תיארה את המצב כנפיץ מאוד בזמן שהיא והמפיקים האחרים התווכחו עם הבמאי ואלה על סירובו לדבוק בתסריטים של הסדרה. נוקסון תיארה את ואלה כאדם "מעניין הרבה יותר בדימויים ובסיפור סיפורים באמצעות תמונות, והוא מבריק בזה... אבל אני אוהבת את השפה... למדתי תיאטרון בווסליאן לפני שהפכתי לתסריטאית, והיופי של השפה, במיוחד במסורת הגותית הדרומית, היו כל כך חשובים לי". נוקסון, יחד עם גיליאן פלין, ג'סיקה רודוס, איימי אדמס ומפיק נוסף, היו צריכים ללחוץ על ואלה במטרה לכלול את הדיאלוגים של התסריטים בסצנות שביים, למורת רוחו. כל פרק מציג במהלך כותרות הפתיחה שלו פרשנות אחרת לשיר "Dance and Angela" מאת פרנץ וקסמן מתוך הסרט "מקום תחת השמש", שיצא לאקרנים בשנת 1951. בפרק השני מוצגת פרשנות אלקטרונית של השיר, שנעשתה על ידי המלחין ג'פרי ברודסקי. ייחודה של המוזיקה המושמעת בסדרה הוא שהמוזיקה תמיד מגיעה ממקור דיגיטלי (סטריאו, אוזניות וכו') בתוך הסצנה. הסדרה קנתה את זכויות השימוש בארבעה שירים של להקת לד זפלין, שידועה בחוסר נכונתה להפיץ את זכויות השירים שלה. המנהלת המוזיקלית של הסדרה, סוזן ג'ייקובס, אמרה: "ניסינו להסביר את החשיבות של מה שהמוזיקה באמת עושה ואיך היא משחקת תפקיד מרכזי בחיי הבחורה הזאת" ו"גם את הרעיון האסקפיזם למוזיקה". הלהקה אהבה את הרעיון ואישרה את השימוש במוזיקה שלה. ב-22 באפריל 2018, הופץ טיזר טריילר לסדרה. ב-5 ביוני 2018 הופץ הטריילר הרשמי. ב-7 ביולי 2018 התקיימה בכורת הסדרה העולמית במהלך הקרנת לילה בפתיחת פסטיבל הטלוויזיה השנתי של ATX באוסטין שבטקסס. לאחר הקרנת הבכורה, התקיים פאנל של שאלות ותשובות עם איימי אדמס, מרטי נוקסון, גיליאן פלין, ז'אן-מארק ואלה וג'ייסון בלאם. הסדרה עלתה לערוץ "HBO" באופן רשמי ב-8 ביולי 2018. כל פרקי הסדרה הופצו ב-Blu-ray וב-DVD ב-27 בנובמבר 2018. הסדרה זכתה לביקורות חיוביות מהמבקרים. באתר הביקורות "Rotten Tomatoes", הסדרה קיבלה את הציון 92% עם דירוג ממוצע של 8.14/10, על בסיס 118 ביקורות. הקונצנזוס הביקורתי של האתר כתב: "כשהיא מתקדמת באיטיות כמעט בלתי נסבלת, 'חפצים חדים' שומרת על אחיזתה באווירה קודרת ללא עוררין ובצביון יוצא מן הכלל בראשותה של איימי אדמס". האתר "Metacritic", שמשתמש בשקלול ממוצע, נתן לסדרה את הציון 78 מתוך 100, על בסיס 41 ביקורות, דבר המציין "ביקורות טובות בדרך כלל". בסקירה חיובית, ריצ'רד רויפר מ"שיקגו סאן-טיימס" העניק לסדרה ארבעה כוכבים ושיבח אותה באומרו: "מחוננת עם כמה מהביצועים הטובים ביותר שאיימי אדמס ופטרישיה קלרקסון נתנו אי פעם, מבוימת ביד יציבה ורהוטה לעיתים של ז'אן-מארק ואלה ומלאה בדיאלוגים מצופים בדבש אך חדים לעיתים, 'חפצים חדים' היא טלוויזיה נהדרת". בביקורת חיובית נוספת, דניאל פיינברג מ"הוליווד ריפורטר" אמר: "בטלוויזיה, 'חפצים חדים' לא יכולה בדיוק ללכוד את הפרוזה של פלין ואת ההעמקה המופנמת לתוך הבלבול דף אחר דף, אך במאי הסדרה ז'אן-מארק ואלה מוצא את שפתו החזותית, שמונעת על ידי הופעתה הפצועה והפראית של איימי אדמס, והופך שמונה שעות של מיני-סדרה לרודפים ומרתקים - הן ביוקרתה והן בשעמומה". במאמר של "הניו יורק טיימס", הכתב ג'יימס פוניבוזיק תיאר את הסדרה כ"מהפנטת" ושבח אותה: "אין משחקי חתול-עכבר, אין התגרויות של פושע גאון. 'חפצים חדים' מסתמכת על דרמה פנימית ועל טרנספיקציה של אדמס, שמשאירה את נשמתה המרופטת של קמיל חשופה בסרדוניות ובתיעוב עצמי". בביקורת חיובית פחות, קלי לאולר מ-"USA Today" נתנה לסדרה דירוג של שני כוכבים מתוך ארבעה, ואמרה: "אף על פי ששמונת הפרקים של הסדרה משתלמים בסופו של דבר, בשבעת החלקים שנצפו עבור הביקורת, היא מרגישה לעיתים קרובות כמו תעלומת קיץ עצלנית וקודרת שמרגישה נצלנית כמו האלימות שהיא מתארת, זה עיבוד מאכזב של חומר המקור, עם כל הכובד של חומר קריאה זול". דייב נמץ מ-"TVLine" נתן לסדרה את הציון "B-" ואמר: "יש מספיק חומר מסקרן ב'חפצים חדים' בשביל להבטיח שאצפה בה עד הסוף: לכל הפחות, זה עדיין חלון ראווה אמנותי עבור תצוגות משחק נהדרות, וזה לא הדבר הכי גרוע בעולם, אבל בהתחשב בשמות הגדולים שמעורבים ובחומר המקור המבטיח, זה לא יכול שלא להרגיש כמו אכזבה". מדיה וקבצים בנושא חפצים חדים בוויקישיתוף אתר האינטרנט הרשמי של חפצים חדים (באנגלית) חפצים חדים, ברשת החברתית פייסבוק "חפצים חדים", במסד הנתונים הקולנועיים IMDb (באנגלית) "חפצים חדים", באתר AllMovie (באנגלית) "חפצים חדים", באתר Rotten Tomatoes (באנגלית) "חפצים חדים", באתר Metacritic (באנגלית) "חפצים חדים", באתר HBO Max (באנגלית) "חפצים חדים", באתר Hulu סדרות (באנגלית) "חפצים חדים", במסד הנתונים הקולנועיים KinoPoisk (ברוסית) ביקורות נעמה רק, ‏"חפצים חדים" רחוקה מלהצדיק את ההייפ, אבל יש לה יתרון חשוב, באתר "Time Out ישראל", 8 ביולי 2018 עדן יואל, ‏חפצים בסבלכם, באתר ‏מאקו‏, 9 ביולי 2018 עידו ישעיהו‏, גותיקה אמריקאית: "חפצים חדים" היא סדרה על הרוחות הרודפות אותנו, באתר וואלה, 9 ביולי 2018 חן חדד, "חפצים חדים": הפעם הנשים הן לא רק הקורבנות, באתר הארץ, 9 ביולי 2018 סמדר שילוני, "חפצים חדים": פצצת שעמום, באתר ynet, 10 ביולי 2018 עינת אוליבייר, ‏נשים, שנאה עצמית ודיכוי: "חפצים חדים" מפגישה נפש וגוף, באתר מעריב אונליין, 11 ביולי 2018 Li, Shirley (December 6, 2017). "Amy Adams, Patricia Clarkson bring Gillian Flynn's 'Sharp Objects' to life in first look". Entertainment Weekly. Retrieved December 10, 2017. Mitchell, Wendy (August 6, 2008). "Forward, Slingshot start shooting UK school horror Tormented". Screen Daily. Retrieved August 28, 2018. Turchiano, Danielle (June 8, 2018). "'Sharp Objects' Team on the Road to Their HBO Limited Series". Variety. Retrieved August 28, 2018. Goldberg, Lesley (July 8, 2016). "Gillian Flynn's 'Sharp Objects' Headed to TV From Marti Noxon, Jason Blum". The Hollywood Reporter. Retrieved February 3, 2017. Andreeva, Nellie (April 1, 2016). "HBO Orders 'Sharp Objects' Drama Series Starring Amy Adams From Marti Noxon, Gillian Flynn, Jean-Marc Vallée & eOne". Deadline Hollywood. Retrieved April 2, 2016. Rose, Lacey; Goldberg, Lesley (February 19, 2016). "Amy Adams to Star in Gillian Flynn's 'Sharp Objects'". The Hollywood Reporter. Retrieved February 3, 2017. Petski, Denise (May 15, 2018). "'Sharp Objects' Starring Amy Adams Gets Premiere Date On HBO". Deadline Hollywood. Retrieved May 15, 2018. Andreeva, Nellie (July 25, 2018). "'Sharp Objects': There Will Be No Second Season Of Amy Adams Limited Series". Deadline. Retrieved July 25, 2018. Wagmeister, Elizabeth (February 19, 2016). "Amy Adams to Star in Gillian Flynn's 'Sharp Objects' TV Adaptation". Variety. Retrieved February 3, 2017. Andreeva, Nellie (March 7, 2017). "Patricia Clarkson To Co-Star In HBO's Amy Adams Series 'Sharp Objects'". Deadline Hollywood. Retrieved March 7, 2017. Petski, Denise (March 8, 2017). "'Sharp Objects': Eliza Scanlen Cast In HBO's Amy Adams Series". Deadline Hollywood. Retrieved March 8, 2017. Andreeva, Nellie (March 13, 2017). "Elizabeth Perkins & Madison Davenport To Co-Star In 'Sharp Objects' HBO Series". Deadline Hollywood. Retrieved March 13, 2017. Petski, Denise (March 20, 2017). "'Sharp Objects': Chris Messina To Co-Star In HBO's Amy Adams Series". Deadline Hollywood. Retrieved March 20,2017. Petski, Denise (March 24, 2017). "'Sharp Objects': Matt Craven Cast In HBO's Amy Adams Series". Deadline Hollywood. Retrieved August 13, 2017. Petski, Denise (March 24, 2017). "'Sharp Objects': Taylor John Smith Joins HBO's Amy Adams Series". Deadline Hollywood. Retrieved August 13,2017. Petski, Denise (March 29, 2017). "'Sharp Objects': Will Chase, Jackson Hurst & Jennifer Aspen Join HBO's Amy Adams Series". Deadline Hollywood. Retrieved April 5, 2017. Petski, Denise (May 22, 2017). "'Sharp Objects' Casts Sophia Lillis; Juan Riedinger Joins 'Good Behavior'". Deadline Hollywood. Retrieved September 10, 2017. Petski, Denise (May 5, 2017). "'Sharp Objects': David Sullivan, Reagan Pasternak, More Set To Recur In Amy Adams' HBO Series". Deadline Hollywood. Retrieved February 20, 2018. Chitwood, Adam (January 17, 2017). "HBO's 'Sharp Objects' Starts Filming in March; Amy Adams Janis Joplin Biopic Is Dead". Collider. Retrieved February 3,2017. Dwilson, Stephanie Dube (July 8, 2018). "Where Was 'Sharp Objects' Filmed? Is Wind Gap, Missouri a Real Place?". Heavy. Retrieved July 12, 2018. Sharf, Zack (July 3, 2018). "'Sharp Objects': Marti Noxon Reveals Difficulties with Jean-Marc Vallée Which Led to 'Toe-to-Toe Screaming Matches'". IndieWire. Retrieved July 17, 2018. Kornhaber, Spencer (July 23, 2018). "Sharp Objects' Music Contains a Chilling Message". The Atlantic. Retrieved August 22, 2018. Miller, Matt (August 12, 2018). "The Key to the Sharp Objects Mystery Is in the Music". Esquire. Retrieved August 15, 2018. Nyren, Erin (April 22, 2018). "Amy Adams Returns Home in First Trailer for HBO's 'Sharp Objects' (WATCH)". Variety. Retrieved April 23, 2018. Ramos, Dino-Ray (April 22, 2018). "'Sharp Objects' Trailer Gives A Chilling First Look At Amy Adams In HBO Adaptation Of Gillian Flynn Novel". Deadline Hollywood. Retrieved April 23, 2018. Kiefer, Halle (June 5, 2018). "Amy Adams Takes a Stab at Solving a Murder in HBO's Sharp Objects Trailer". Vulture. Retrieved June 11, 2018. Turchiano, Danielle (March 1, 2018). "HBO's 'Sharp Objects' to Premiere at ATX Television Festival Season 7". Variety. Retrieved April 13, 2018. Kupfer, Lindsey (June 8, 2018). "'Sharp Objects' kicks off ATX TV Festival in Austin". Page Six. Retrieved June 8, 2018. Hermanns, Grant (September 10, 2018). "Sharp Objects Blu-Ray Details Announced". ComingSoon.net. Retrieved September 12, 2018. "Sharp Objects". Rotten Tomatoes. Fandango. Retrieved January 5, 2019. "Sharp Objects". Metacritic. CBS Interactive. Retrieved December 18, 2018. Roeper, Richard (July 6, 2018). "'Sharp Objects' should be first choice for summer appointment TV". Chicago Sun-Times. Retrieved January 8, 2019. Fienberg, Daniel (June 19, 2018). "'Sharp Objects': TV Review". The Hollywood Reporter. Retrieved January 8, 2019. Poniewozik, James (July 5, 2018). "'Sharp Objects,' a Mesmerizing Southern Thriller, Cuts Slow but Deep". The New York Times. Retrieved January 8,2019. Lawler, Kelly (July 5, 2018). "Review: Amy Adams' 'Sharp Objects' needs to be sharper to make its point". USA Today. Retrieved January 8, 2019. Nemetz, Dave (June 25, 2018). "Sharp Objects Review: HBO's Grim Thriller Is a Frustratingly Slow Burn". TVLine. Retrieved January 8, 2019.